Գիտենք, որ շատ տեղերում, պատճառաբանելով, թե սոցծառայությունը «լավություն» է անում` նպաստառուներից ինչ-որ գումարներ են վերցնում: Բայց այս դեպքում գործ ունենք բավական արտառոց փաստի հետ, քանի որ 16 հազարից 6 հազարը նկատելի գումար է: Այս տեղեկությունը ճշտելու համար մենք զանգահարեցինք սոցիալական ծառայութ յան Ստեփանավանի գործակալություն: Տեղեկանալով, որ խմբագրությունից է, մեզ պատասխանող երիտասարդ աղջիկը հերքեց այս տեղեկությունն ու ավելացրեց, թե իրենք աշխատում են օգնել բոլորին, ամեն ինչ անել, որ մարդիկ չդժգոհեն: Մի քիչ ոգևորվեցինք` հերքումը լսելով, սակայն ավելի վստահ լինելու համար զանգահարեցինք մեզ ծանոթ ստեփանավանցիներին: Նրանք, իհարկե, 6 հազար դրամի մասին ոչինչ չասացին, սակայն հաստատեցին, որ նպաստը բաժանող փոստատարներն իսկապես ինչ-որ «պահումներ» են անում` բացատրելով, թե դա արվում է սոցիալական ծառայության գործակալությունից եկող հրահանգներին համաձայն…